Għadd ta' vetturi tal-Pulizija kif ukoll tal-Protezzjoni Ċivili bħalissa jinsabu fi Triq l-Ifran il-Belt Valletta wara li ġew irrappurtati nirien f'binja f'din it-triq. Minn informazzjoni li ksibna jidher li żviluppaw nirien minn kompressur tal-arja kundizzjonata f'uffiċċju li fih kien hemm xi ħaddiema. L-inċident seħħ għall-ħabta tat-3:20pm. B'xorti tajba jidher li l-ħaddiema inħarġu kollha qawwijin u sħaħ. Ikkummenta